《奉和籀书周大士十首 其十》
明代·释古义

白云横谷口，暮鸟不知还。树影侵阶绿，苔钱点石斑。

扶筇过竹院，倦眼厌尘寰。莫负片鳞月，何时更入山。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。